Lezda

Lezda (latinezko  edo legezko hitzetik ekarria) Erdi Aroko zeharkako zerga izan zen. Atzerritarrek Nafarroako Erresuman saltzen zituzten salgaiei ezarria, jeneralean saldutakoaren hamaikagarren zatia izaten zen. Bidesariaren antzekoa, erromatar telonetan (teloneum) oinarrituta zegoen eta erregeak ezartzen zuen.

1132an Alfontso Borrokalariak antzindarrei lezda kendu zien, esportazioentzat izan ezik (). Antso VI.a Jakintsuak Tuterako juduei ere salbuespen hau eman zien () bere harresiak mantentzearen truke eta baita berak 1180 inguruan emandako Donostiako Foruan lezda hauen hainbat zerga-salbuespen agertzen dira.Hiribilduak.net

Nafarroako burdinolek urte bakoitzean 12 libera ordaintzen zizkioten erregeari 1389an, eta 1406an Iruñean kanpotarrek saltzen zuten gatzagatik ordaintzen zen lezda. Halaber, infantzoiek ordaindu behar zuten merkatuetan eta ezarritako portuetan (Tuterako eta Sobrarbeko Foruak, 207)

Aragoiko Erresuman ere zerga hau ordaintzen zuten. Denborarekin, alkabalarekin batu zen.

 Erreferentziak 

 Kanpo estekak 

Kategoria:Indargabeturiko zergak
Kategoria:Nafarroako Erresumako historia ekonomikoa
Kategoria:Euskal Herriko Erdi Aroa
Kategoria:Aragoiko Erresumako historia ekonomikoa